ग्राम पंचायत भवन बनाने को लेकर वार्ड पंचों सरपंच में आपसी खींचतान
डांगियावास (जोधपुर) | मंडोरपंचायत समिति की नवनिर्मित जाजीवाल गहलोतां ग्राम पंचायत में भवन निर्माण को लेकर सरपंच वार्ड पंचों के बीच विरोध शुरू हो गया है। जाजीवाल गहलोतां में 9 वार्ड पंच हैं, जिसमें से 5 वार्ड पंच पंचायत में बन रहे भवन निर्माण का विरोध कर रहे हैं। वार्ड पंच चिड़ी, नैनी शर्मा, ऊदाराम, पूनाराम, बुद्धाराम के साथ पंचायत समिति सदस्य और जिला परिषद सदस्य ने भी भवन बनाने को लेकर विरोध किया है। इनका कहना है कि यह भवन जोजरी नदी के किनारे पर बन रहा है जमीन के नीचे खारे पानी का लेवल सिर्फ 4 फीट पर होने के कारण भवन जल्द ही जर्जर हो जाएगा और सरकारी बजट की बर्बादी होगी। इन्होंने बताया कि जोजरी नदी से दूर गांव से एकांत में भोपालगढ़ रोड के नजदीक खसरा नंबर 14 में 5 बीघा एवं 3 बिस्वा जमीन सरकारी खाते में संधारित है, अगर यह भवन इस जगह पर बनेगा तो पंचायत से जुड़ने वाले सभी गांव नजदीक रहेंगे। इस संबंध में उन्होंने पंचायतीराज मंत्री, मंडोर विकास अधिकारी, कलेक्टर, जिला प्रमुख, भोपालगढ़ विधायक, मंडोर प्रधान पाली सांसद आदि को प्रार्थना पत्र देकर भवन निर्माण कार्य रोकने की अपील की है। जाजीवाल गहलोतां सरपंच सोनल कंवर ने बताया कि मंडोर पंचायत समिति नवनिर्मित पंचायत जाजीवाल गहलोतां को हेड क्वार्टर बनाया गया है तथा सरकारी नॉर्म्स के अनुसार पंचायत का हेडक्वार्टर भवन यहीं होना चाहिए। इसकी पालना करते हुए पीडब्ल्यूडी की ओर से भवन निर्माण के लिए इंटर पास किया गया है, राजनीतिक द्वेष के कारण विरोध कर रहे हैं।
hin_Deva hin_Deva